stanford-oval/wikipedia huggingface dataset:
ספר זרובבל

ספר זרובבל הוא ספר מיסטי אפוקליפטי אודות הגאולה וביאת המשיח (מדרש גאולה). מועד כתיבת הספר אינו ידוע בדיוק, אך לפי דעת רוב החוקרים הוא מתייחס לאירועים היסטוריים בתולדות עם ישראל מן המאה ה-6 וראשית המאה ה-7.
לדברי חוקר המיסטיקה היהודית יוסף דן:
ספר זרובבל הוא היצירה האפוקליפטית העברית המגובשת והשלמה ביותר שעברה מהעת העתיקה אל ימי הביניים, והשפעתה על עיצוב דמותו של קץ הימים בתודעה היהודית בימי הביניים ובראשית הזמן החדש הייתה גדולה יותר מאשר כל טקסט אחר
עלילת הספר וסגנונו

בסיפור המסגרת נגלה מלאך (מיכאל, מטטרון) אל זרובבל בן שאלתיאל, שליט יהודה האחרון מבית דוד.  זרובבל מבקש ממנו שיגלה לו את אשר יתרחש באחרית הימים. הספר הוא תשובת המלאך. המשיח הוא מצאצאיו של זרובבל ושמו מנחם בן-עמיאל. שם אמו חפציבה, שר הצבא של משיח בן-דוד (מנחם בן-עמיאל) הוא נחמיה בן חושיאל כלומר הוא משיח בן יוסף כלומר דמותו של "מצביא המשיח" במיתולוגיה העברית, שנועד ללחום את "המלחמה האחרונה" ולמות בה ועל ידי כך לפנות מקום לביאת המשיח. בתקופת הספר מתחוללת מלחמת גוג ומגוג, כלומר מלחמה של אומות העולם. המלך הנוכרי הגדול מכולם הוא ארמילוס. ארמילוס הוא בן לאב שטני (בליעל, אולי השטן עצמו) ולאם שהיא פסל שיש יפהפה. שיערו ירוק, ראשו צר ועיניו עקומות. אחריו יתעו כל העמים למעט ישראל. ייתכן שארמילוס אינו אלא סירוס שמו של רומולוס - אחד ממיסדי רומי (רמוס ורומולוס), וכן שמו של קיסר רומי האחרון - רומולוס אוגוסטולוס.
במלחמה העצומה נהרג נחמיה בן חושיאל אך חפציבה ממשיכה להנהיג את היהודים הנאמנים הנותרים למלחמה אחרונה עם ארמילוס וסיעתו, לבסוף מנצחים היהודים ומנחם מוכתר למלך המשיח.
הספר הוא פסאודואפיגרפיה, כלומר נכתב במאה ה-7 אך מיוחס לזרובבל שחי יותר מאלף שנים קודם לכן וכתוב בסגנון מקראי כביכול. הדבר מסייע להגברת אמינות הנבואה. הנבואה הראשונה של המלאך לזרובבל היא אודות שיבת ציון וחורבן בית שני, אירועים שלא היו ידועים לזרובבל, אך היו מוכרים היטב לכותב הספר. כך נוצר רושם של נבואת אמת. בהמשך מתואר ההווה או העבר הקרוב של המחבר, לאמור "מלחמת גוג ומגוג" בין הפרסים לביזנטים (ראו בהמשך רקע היסטורי) אותה חווה וגם הוא טבוע בחותם של אמינות, מבעד לסגנון הנבואי והחידתי. הסיום הוא הנבואה לעתיד לבוא - נבואת הגאולה והנקם. התבנית הזו, החוזרת במדרשי הגאולה אמורה להקנות לקוראים אמונה ונחמה.
חפציבה היא דמות מסתורית כיוון שבדרך כלל ביהדות אם המשיח איננה דמות חשובה, בעוד שבספר זרובבל היא המנהיגה את התופעה המשיחית. יוסף דן רואה בכך רמז להשפעה נוצרית ובייחוד רמז לתפיסה הנוצרית שהעמידה במרכז הפולחן הדתי את דמותה של מרים, אם ישו בתקופה הביזנטית. חפציבה אינה מופיעה בכל העיבודים לספר שבחן יוסף דן לפיכך משער דן כי מחבר הספר לא ראה בעניין סכנה אך ממשיכי דרכו ביקשו להרחיק כל רמז לדמיון לסיפור ישו.
רקע היסטורי

לדעת חוקרים רבים, בהם ההיסטוריון מיכאל אבי יונה, אירועי הספר מתייחסים לשבר הגדול של כישלון המרד היהודי האחרון ברומא, ההתקוממות היהודית בזמן הכיבוש הפרסי של ארץ ישראל (שנת 614 לספירה). בתקופה זו נדמה היה שהמלחמה בין האימפריה הפרסית הסאסאנית בראשות כוסרו פרוויז לבין האימפריה הביזנטית בראשות הקיסרים פוקאס והרקליוס עתידה לסייע ליהודים להפוך שוב לבעלי עצמאות מדינית בירושלים. היה זה זמן קצר לאחר שהקיסר הביזנטי פוקאס, ששלט בארץ ישראל, הוציא גזירת שמד לפיה על כל יהודי ממלכתו להתנצר. לפיכך ייתכן שהוא מועמד טוב להיות "ארמילוס" (יוסף דן סבור ש"ארמילוס" הוא שיבוש של "רומולוס אוגוסטולוס" (מת בסביבות 511), הקיסר האחרון של האימפריה הרומית במערב).
במלחמת העולם הזו הפרסים היוו כח חילוני נייטרלי בניגוד ל"מלכות אדום הרשעה", ביזנטיון הנוצרית, לפיכך היהודים תמכו בפרס, שכבשה את הארץ. השלטון הפרסי, לפי מורשת כורש, התיר ליהודים לקיים שלטון עצמאי בירושלים ואף להפרע משכניהם הנוצרים. התסיסה המשיחית בקרב העם הייתה רבה ביותר והייתה אף תכונה לקראת הקמת בית המקדש. אולם, תוך זמן קצר (כשלוש שנים) השתנתה תמונת המצב הגאו-פוליטית והשליט הפרסי החליט לכרות ברית עם הנוצרים דווקא ולאפשר לכהני הדת שלהם לשלוט בירושלים. יהודי ירושלים הוגלו ונאסר עליהם להיכנס לעיר, רבים מהם נוצרו בכוח או נהרגו. האכזבה הנוראה, טוענים החוקרים, מצאה לה ביטוי ביצירה האפוקליפטית לפיה על משיח בן יוסף למות כדי לאפשר את המערכה האחרונה על הגאולה.
השפעתו הספרותית בימי הביניים

ספר זרובבל נודע ונקרא בקרב כמה מחשובי חכמי ישראל בימי הביניים, אך חרף עתיקותו היחסית לא כולם החשיבוהו כספר סמכותי כמו ספרות חז"ל הקלאסית. כך למשל רבי אברהם אבן עזרא כותב:
כל ספר שלא כתבוהו נביאים או חכמים מפי הקבלה, אין לסמוך עליו, ואף כי [=ובמיוחד אם] יש בו דברים שמכחישים הדעה הנכונה. וככה ספר זרובבל, וגם ספר אלדד הדני והדומה להם.
אחרים בימי הביניים דווקא אימצו את הספר ונמצאו עיבודים לכמה מרעיונותיו. ההד החשוב ביותר לספר הוא בספר האמונות והדעות של רבי סעדיה גאון, מן המאה ה-9, מאמר שמיני (מאות ז' ואילך).
הדים ספרותיים נוספים לספר זרובבל נמצאו גם בפיוטים רבים.
נוסחי הספר והמחקר

הספר נדפס לראשונה בקושטא בשנת ה'רע"ט. לאחר מכן נדפס, על סמך נוסח משובש, על ידי אהרן ילינק בבית המדרש.
חלוץ העוסקים בספר באופן מדעי היה י. לוי שההדיר כתבי יד ומהדורות דפוס שהיו מוכרים עד ראשית המאה ה-20 במאמר:
I. Levi, `L'apocalypse de Zrobabel', REJ 68, (1914), pp. 131-144.
יהודה אבן שמואל ביצע עבודת בדיקה מעמיקה של הנוסחים שהיו בפני לוי ונוסחים אחרים ופרסם נוסח מדויק ומדעי של הספר, המבוסס בעיקר על כת"י קושטא, בספרו מדרשי גאולה (ראו ב"לקריאה נוספת"). לפי דבריו: "לא היססתי מהעביר חלקים שלמים ממקום למקום. תקנתי עשרות תיקונים סגנוניים, כרונולוגיים וענייניים".
המהדורה העדכנית ביותר, הכוללת גם תרגום לאנגלית היא:
M. Himmelfarb, `Sefer Zrobavel', D. Satern & M.J. Mirsky (eds), `Rabbinic Fantasies', Philadelphia, 1990, pp.67 - 90.
לקריאה נוספת

יהודה אבן שמואל (קאופמן), מדרשי גאולה, תש"ג עמודים 55 - 88
יוסף דן, אפוקליפסה אז ועכשיו, ירושלים 2000 עמודים 69 - 80
יוסף דן, תולדות תורת הסוד העברית: העת העתיקה, מרכז זלמן שזר, תשס"ט, פרק עשרים ותשעה: אפוקליפסה ומשיחיות - ספר זרובבל.
מיכאל אבי-יונה, בימי רומא וביזנטיון, ירושלים, תש"ו עמודים 179 - 201
ישראל קנוהל, המשיח הסובל, על פי ספר זרובבל ומדרש פסיקתא רבתי בתוך: דוד אריאל-יואל (ואחרים, עורכים), מלחמת גוג ומגוג; משיחיות ואפוקליפסה ביהדות - בעבר ובימינו, תל אביב 2001
עזרא פליישר, בנספח למאמר  'הדותה-הדותהו-חדותא: פולמוס ושיברו' , תרביץ נ"ג, תשנ"ד, עמודים 96 - 92 - השוואת נוסח ספר זרובבל לפיוטים.
אברהם גרוסמן, מקומה של ירושלים בספרות האפוקליפטית היהודית, יהושע פראוור (עורך), ספר ירושלים - התקופה המוסלמית הקדומה, ירושלים תשמ"ז, עמודים 236 - 248
Martha Himmelfarb, Jewish Messiahs in a Christian Empire: A History of the Book of Zerubbabel, Harvard University Press, 2017 ISBN 9780674057623
סילון האדרונים

זוג קווארקים מסוג עליון/אנטי-עליון דועכים לסילון, המופיע כאוספי עקבות של חלקיקים בגלאי ההתנגשויות של פרמילאב ב-Tevatron.
בפיזיקת חלקיקים, בפרט בכרומודינמיקה קוונטית, סילון האדרונים (באנגלית: Hadron jet) הוא זרם של האדרונים (בדרך כלל מזונים) הנוצר מתנועה בקו ישר של קווארק בעל אנרגיה גבוהה ביחס לקווארק אחר. כאשר קווארק נע ביחס לקווארק אחר, במרחק מסוים הגלואונים שמעבירים את הכוח החזק הם בעלי אנרגיה המספיקה ליצור האדרון והם הופכים לקווארק ואנטי-קווארק. אלה נעים גם אחד ביחס לשני והתהליך חוזר על עצמו, ויוצר את הסילון.
איך סילון נוצר

סילונים נוצרים בהתנגשויות באנרגיות גבוהות בין שני האדרונים - דבר הקורה באופן תדיר בניסויי פיזיקת חלקיקים, ובפרט במאיצי חלקיקים כגון ה-LHC (מאיץ האדרונים הגדול) הנמצא בארגון האירופאי למחקר גרעיני CERN על גבול שווייץ-צרפת.
בין כל שני חלקיקים הטעונים במטען צבע מוחלפים גלואונים - החלקיקים המעבירים את הכוח הגרעיני החזק. כיוון שגם לגלואונים ישנו מטען צבע, גם ביניהם פועל הכוח הגרעיני החזק ולכן מועברים ביניהם גלואונים אחרים. מסיבה זאת, ככל שהקווארקים מתרחקים זה מזה נוצרים יותר ויותר גלואונים.
במקרה של התנגשות רבת-אנרגיה, כששני האדרונים מתנגשים זה בזה, קווארקים ה"מחוברים" זה לזה בעזרת הכוח החזק מתרחקים במהירות גבוהה זה מזה, וכך הגלואונים שמועברים ביניהם נעשים בעלי אנרגיה גבוהה. בנקודה מסוימת, כמות האנרגיה נעשית מספיק גבוהה כדי שהגלואון יהפוך לזוג של קווארק ואנטי-קווארק. בין הקווארקים החדשים גם מועברים גלואונים, ואם כמות האנרגיה מאפשרת זאת אז התהליך יחזור חלילה. זרם החלקיקים הנוצר בתהליך זה נקרא סילון האדרונים.
שימושים

בגלאי חלקיקים כמו גלאי ה-ATLAS מגלים וחוקרים את הסילונים שנוצרים מהתנגשויות של האדרונים, ובאמצעותם אפשר לקבל מידע לגבי החלקיקים שהשתתפו בהתנגשות ולגלות חלקיקים חדשים חוץ מהחלקיקים שהשתתפו בהתנגשות, אלא נוצרו בעקבותיה.
שיטות לחקירת סילונים

שיטה חשובה לאנליזה של הסילונים נקראת B - tagging. שיטה זו מאפשרת לגלות סילון שמקורו בקווארק תחתון. קווארקים אלה חשובים במיוחד משתי סיבות. הראשונה היא שההתנהגות שלהם מעניינת מבחינה מדעית, והיא עשויה לאפשר למדענים לגלות עוד על שבירת סימטריית CP. השנייה היא שהרבה חלקיקים בעלי מסה גדולה (גם חלקיקים שנמצאו וגם חלקיקים תאורטיים) דועכים לקווארקי תחתון, ולכן זיהוי קווארקים אלה תורם לזיהוי של הדעיכות של החלקיקים.
לקריאה נוספת

CERN, הארגון האירופאי למחקר גרעיני, שחוקר תופעות פיזיקליות במאיץ ה-LHC באמצעות שימוש בסילוני האדרונים.
הדגמה של פיצול זוג קווארקים לשני זוגות קווארקים חדשים בעזרת השקעת אנרגיה.
סרן חי

סרן חי בפעולה
סרן חי הוא כינוי לסוג של סרן אשר משתמש בגלי ההינע המעבירים תנועה לגלגלים גם כדי לחבר את הגלגלים זה לזה ליצירת יחידה אחת. בניגוד אליו, סרן אשר מהווה רק מוט המחבר שני גלגלים ואינו מעביר אליהם תנועה מכונה "סרן מת".
סרן חי מכיל דיפרנציאל הנתון בחיפוי כדורי במרכזו בדרך כלל (מכונה "ביצה" בעגת המכונאים). מחיפוי זה יוצאים לשני הצדדים צינורות מתכת ובהם הציריות המחברות את תמסורת הדיפרנציאל לגלגלים. הדיפרנציאל מקבל את התנועה מהמנוע באמצעות גל הינע נוסף, אורכי בדרך כלל, המחובר אליו במפרק אוניברסלי. כל הסרן מותקן על קפיצי עלה או סליל כדי להקנות שיכוך זעזועים.
על מנת לשלוט בתנועות האורכיות והרוחביות של הסרן משתמשים בזרועות עוקבות, עוקבות למחצה, מוטות פנהרד או חיבורי וואט. בכלי רכב ישנים יותר נהגו להשתמש בשיטת הוצ'קיס בה קפיצי עלה משמשים לשיכוך זעזועים כמו גם מיקום הסרן.
יתרונות הסרן החי הם פשטות, עלות נמוכה, משקל כלי רכב כולל נמוך יחסית ואי גזילת מקום מתא הנוסעים. משום שסרן זה פשוט וחסון יחסית, קל לייצר אותו מחומר עמיד או עבה, מה שמקנה לו קשיחות החשובה במיוחד ברכבי שטח.
חסרונותיו העיקריים של הסרן החי הם הניהוג והנוחות הלקויים. הגלגלים אינם יכולים לנוע בנפרד זה מזה בתגובה על מהמורות, ולמרות שסך משקל הסרן נמוך יותר מהאלטרנטיבות, מסת הדיפרנציאל וגלי ההינע היא משקל בלתי מוקפץ התורם לתנועות מרכב חדות בעת מעבר על מהמורות (משקל בלתי מוקפץ כולל את סך החלקים המחוברים מתחת למתלי הרכב - גלגל, צמיג, בלם ועוד). כאשר רכב עולה על מהמורה המסה הבלתי מוקפצת נעה לכיוון הרכב - כי הקפיץ מתכווץ. דבר זה פוגע בנוחות הנסיעה - ככל שהמסה הבלתי מוקפצת גדלה. בנוסף, כאשר הקפיץ מנסה להיפתח שוב, הוא נפתח לאט יותר, כי הוא צריך להאיץ משקל רב יותר - דבר הפוגע בעקיבת הגלגל על פני הקרקע).
עד שנות ה-80 של המאה ה-20 התאפיינו מרבית המכוניות מתוצרת ארצות הברית בהנעה אחורית עם סרן חי. כיום משתמשים בו בעיקר למשאיות, טנדרים ורכבי שטח קשה. במכוניות נוסעים הסרן החי הוחלף ברובו במבנה של מתלים עצמאיים.
ערך זה הוא קצרמרבנושא טכנולוגיה ובנושא תחבורה. אתם מוזמנים לתרום לוויקיפדיה ו.
נינג'ה ישראל 2019

| --- | --- |
 סוגה:  תוכנית מציאות 
 מנחים:  אסי עזר רותם סלע פרשנים: ניב רסקין רותם ישראל
 זוכים:  גיל מרנץ דין מירושניקוב (VIP) אסף גורן (VIP)
 פרסים:  SUV 250,000 ש"ח (אם הזוכה צולח את הר המידוריאמה) ייצוג ישראל בתחרות הנינג'ה העולמית ביפן (אנ') חופשה בזנזיבר (VIP)
 ארץ מקור:  ישראל ישראל
 שפות:  עברית
 מספר פרקים:  35
 הפקה
 מפיק:  שי בן סעדון גלעד מלכין
 חברת הפקה:  שידורי קשת
 הפצה:  קשת 12
 עורכים:  יוסי אליאס
 אתר צילומים:  נמל חיפה
 טכניקת צילום:  מערך מרובה מצלמות
 אורך פרק:  90-60 דקות
 שידור
 רשת שידור:  קשת 12
 תקופת שידור בישראל:  20 ביולי 2019 – 15 בפברואר 2020
 → 20182021 ←
 
נינג'ה ישראל 2019 היא העונה השנייה של תוכנית המציאות הישראלית "נינג'ה ישראל" שעלתה לשידור ב-20 ביולי 2019 בקשת 12, והסתיימה ב-3 בנובמבר 2019. המנצח היה גיל מרנץ. בניגוד לעונה הקודמת, הזוכה לא הצליח לעבור את שלב 3 של הגמר, לאחר שנכשל במכשול הלוחות הצפים. יובל שמלא, שניצח בעונה הראשונה, לא עבר את השלב הראשון של הגמר וסיים במקום הרביעי. במקום השני זכה אילן בלופרב, במקום השלישי בר סנפיר ובמקום החמישי יוסי בן יוסף.
סיכום עונה > שלב המוקדמות

שלב המוקדמות שודר בין התאריכים 20 ביולי-25 בספטמבר. בשלב זה 320 המתמודדים חולקו ל-14 מקצים. בכל מקצה המתמודדים שהגיעו במסלול הכי רחוק בזמנים הקצרים ביותר עלו לחצי הגמר.
סיכום עונה > חצי הגמר

שלב חצי הגמר שודר בין התאריכים 22 באוקטובר-30 באוקטובר. בשלב זה 72 המתמודדים חולקו ל-4 מקצים, בכל מקצה כ-18 מתמודדים, מתוכם שבעת המתמודדים שהגיעו במסלול הכי רחוק בזמנים הקצרים ביותר עלו לגמר.
סיכום עונה > חצי הגמר > מכשולים

הפרופלור (מכשול 1, כל המקצים) על המתמודד לקפוץ על טרמפולינה וממנה להיאחז בפרופלור המסתובב ולתפוס בחבל הנמצא ממולו ומהחבל הראשון לשני הקצר באורכו מהראשון ומשם אל המזרן.
מסילת החודים (מכשול 2, כל המקצים) על המתמודד לקפוץ אל מסילת החודים הראשונה ולאחר מכן להיאחז בגליל (שאורכו 2.20 ס"מ) ולהתקדם עד בהגיעו לעוד מסילת חודים המרחקים בין החודים במסילה השנייה שונים (אורכה של המסילה היא 2.7 מ').
סולם הסלמון (מכשול 3, מקצים 1, 3) על המתמודד להיאחז במוט ולעלות 4 שלבים, לאחר עליו לזנק אל הטרפז ומשם הוא מגיע אל 2 מתלי הטבעות (אחד בשיפוע יורד ואחד בשיפוע עולה) ועליו לתפוס בטבעות התלויות ולאחר הטבעת השנייה עליו להעביר את הטבעות כדי להתקדם. בין מתלי הטבעות יש מרחק.
קפיצת הטבעות (מכשול 3, מקצים 2, 4) במכשול זה על המתמודד להעביר שתי טבעות, הקדמית קטנה והאחורית גדולה בין ווים על מסילה עולה. ברגע שהוא עובר את הוו האחרון הוא נתלה על הטבעת הקטנה ועובר לטבעת על מסילה שנייה ואז הוא מקפיץ אותה מעל הוו וגולש בה למטה ולקראת סוף המסילה מקפיץ מעל עוד וו ומגיע למזרן.
מקפצת העכביש (מכשול 4, כל המקצים) במכשול זה על המתמודד להיצמד בעזרת רגליו וידיו לשני קירות זכוכית שנמצאים לצדי גופו, כשמסיים את זוג הקירות הראשון, עובר לזוג קירות נוסף, מתקדם עליו ואז עובר לזוג השלישי. כשמסיים, על המתמודד לקפוץ לטרמפולינה וממנה לגליל, להיאחז בו וממנו למזרן (אם אינו נאחז זוהי פסילה).
לוח האם (מכשול 5, מקצים 1, 3) על המתמודד לנווט את הדרך בעזרת לוח האם ולהיאחז בידיות שבצד אחד מאחז צר ובצד השני מאחז בצורת כדור (אותו המתמודד אמור להכניס), חלק מהידיות קבועות במקום וחלקן ניתנות להעברה דרך החריצים שחלקם רחבים וחלקם דקים ושני גדלים של ידיות.
בול העץ המסתובב (מכשול 5, מקצים 2, 4) במכשול זה על המתמודד לעבור בריצה קורת עץ גלילית מסתובבת ולהגיע למזרן.
ווים בשמיים (מכשול 6, כל המקצים) על המתמודד לתפוס את הטבעת הראשונה ולהיתלות אותה על הוו שממולה ולעשות את אותה הפעולה עד בהגיעו לוו האחרון שממנו למזרן.
פיר המעלית (מכשול 7, כל המקצים) על המתמודד לטפס בעזרת הרגליים כגבו מופנה לפיר ולעלות גובה של 8 מטרים ובסופו עליו לעלות וללחוץ בבאזר.
לפי מקצים
| מקצה | מכשול 1 | מכשול 2 | מכשול 3 | מכשול 4 | מכשול 5 | מכשול 6 | מכשול 7 |
| --- | --- | --- | --- | --- | --- | --- | --- |
| 1 | הפרופלור | מסילת החודים | סולם הסלמון | מקפצת העכביש | לוח האם | ווים בשמיים | פיר המעלית |
| 2 | הפרופלור | מסילת החודים | קפיצת הטבעות | מקפצת העכביש | בול העץ המסתובב | ווים בשמיים | פיר המעלית |
| 3 | הפרופלור | מסילת החודים | סולם הסלמון | מקפצת העכביש | לוח האם | ווים בשמיים | פיר המעלית |
| 4 | הפרופלור | מסילת החודים | קפיצת הטבעות | מקפצת העכביש | בול העץ המסתובב | ווים בשמיים | פיר המעלית |
סיכום עונה > חצי הגמר > תוצאות

| מקום | שם המתמודד | מכשול אחרון | זמן |
| --- | --- | --- | --- |
| 1 | גיל מרנץ | סיים את המסלול | 6:15 |
| 2 | אביב נבון | לוח האם | 4:29 |
| 3 | שחר בן חיון | מקפצת העכביש | - |
| 4 | איגו דוס רייס | סולם הסלמון | - |
| 5 | אדם ברוטמן | סולם הסלמון | 2:05 |
| 6 | עמיר כספי | סולם הסלמון | 2:15 |
| 7 | תבל חזן | סולם הסלמון | - |
| 8 | ירדן פלפל | סולם הסלמון | - |
| 9 | אדם מלכי | סולם הסלמון | 2:52 |
| 10 | עמרי רגב | סולם הסלמון | 2:27 |
| 11 | ארז זיו | הפרופלור | 0:16 |
| 12 | דור עד | לא ידוע | - |
| 13 | אפיק עובד | לא ידוע | - |
| 14 | רובי מיכאלי | לא ידוע | - |
| 15 | אלחנן שפיצר | לא ידוע | - |
| 16 | ג'וש סימונס | לא ידוע | - |
| 17 | אופק מרימצ'יק | לא ידוע | - |
| 18 | סטניסלב קזנוביץ' | לא ידוע | - |
| מקום | שם המתמודד | מכשול אחרון | זמן |
| --- | --- | --- | --- |
| 1 | בני יפרמוב | סיים את המסלול | 4:03 |
| 2 | אייל אוקופ | סיים את המסלול | 4:25 |
| 3 | מתן בלו | סיים את המסלול | 4:39 |
| 4 | אילן בלופרב | מקפצת העכביש | 2:22 |
| 5 | יואב רוטשטיין | מקפצת העכביש | - |
| 6 | עדן מוסיסי | מקפצת העכביש | 2:34 |
| 7 | יניב ויסמן | קפיצת הטבעות | - |
| 8 | יוסי בלנד | קפיצת הטבעות | 1:48 |
| 9 | לב רסין | קפיצת הטבעות | 2:04 |
| 10 | דן מור | קפיצת הטבעות | 2:27 |
| 11 | ספיר מאיר פישלזון | קפיצת הטבעות | 3:10 |
| 12 | אלון פרבר | קפיצת הטבעות | - |
| 13 | ארטיום שפר | קפיצת הטבעות | - |
| 14 | דיבון רוזן | הפרופלור | 0:03 |
| 15 | מיכאל הרלינג | לא ידוע | - |
| 16 | ליאל מזדונסקי | לא ידוע | - |
| 17 | שי גולדפרב | לא ידוע | - |
| 18 | איציק חורש | לא ידוע | - |
| מקום | שם המתמודד | מכשול אחרון | זמן |
| --- | --- | --- | --- |
| 1 | הראל דודסון | לוח האם | 4:55 |
| 2 | מיתר גלעדי | לוח האם | 5:04 |
| 3 | יניב הכט | לוח האם | 4:43 |
| 4 | יובל שמחי | מקפצת העכביש | 3:18 |
| 5 | איתמר מחול | סולם הסלמון | - |
| 6 | אלי רוט | סולם הסלמון | 2:26 |
| 7 | דימה דומקוב | סולם הסלמון | - |
| 8 | אסף חילי | סולם הסלמון | - |
| 9 | צוריה וילף | הפרופלור | - |
| 10 | יונתן "ג'וני" יגן | הפרופלור | 0:07 |
| 11 | רני לינקוב | הפרופלור | - |
| 12 | סתיו שלזינגר | הפרופלור | 0:03 |
| 13 | אילון טויטו | הפרופלור | - |
| 14 | ניקולאי פטשוב | הפרופלור | - |
| 15 | גלעד מאיר | לא ידוע | - |
| 16 | יקיר קבלה | לא ידוע | - |
| 17 | גיל קבלה | לא ידוע | - |
| מקום | שם המתמודד | מכשול אחרון | זמן |
| --- | --- | --- | --- |
| 1 | יובל שמלא | סיים את המסלול | 2:20 |
| 2 | בר סנפיר | סיים את המסלול | 3:33 |
| 3 | אדם דיין | סיים את המסלול | 3:50 |
| 4 | יוסי בן יוסף | סיים את המסלול | 4:10 |
| 5 | דן כהן | סיים את המסלול | 4:14 |
| 6 | מישה שיינין | סיים את המסלול | 4:30 |
| 7 | זוהר יוסף | סיים את המסלול | 4:32 |
| 8 | יהונתן ויסמן | סיים את המסלול | 5:31 |
| 9 | יאיר וינר | סיים את המסלול | 6:07 |
| 10 | דוד חייצקי | מקפצת העכביש | 2:49 |
| 11 | לואיז מריו פרננדס | קפיצת הטבעות | 1:51 |
| 12 | דניאל מקסימוב | קפיצת הטבעות | - |
| 13 | מתן רוזנפלד | קפיצת הטבעות | 2:02 |
| 14 | גיא דוידוב | קפיצת הטבעות | 1:57 |
| 15 | תם גיאת | קפיצת הטבעות | 2:51 |
| 16 | ברית רון | קפיצת הטבעות | 2:31 |
| 17 | רומה סרגיינקו | הפרופלור | - |
| 18 | הדסה עזריה | הפרופלור | 0:06 |
| 19 | יניב כהן | הפרופלור | 0:05 |
סיכום עונה > הגמר

שלב הגמר שודר ב-2 בנובמבר וב-3 בנובמבר.
סיכום עונה > הגמר > מכשולים > שלב 1 (9 מכשולים ב-5:00 דקות)

סיבוב החץ (מכשול 1) על המתמודד לקפוץ לחץ הראשון וממנו לשני שמננו לחבל ולקפוץ למזרן.
זינוק בעלייה (מכשול 2) על המתמודד להיתלות על מוט שלצידו שתי מסילות, לסיים את מסלול המוט ולזנק לגלגל וממנו למזרן.
הגשר השבור (מכשול 3) על המתמודד לעבור 5 משולשים התלויים באוויר מבלי לאבד שיווי משקל, המשולשים תלויים בצורה מאונכת כך שהם מתהפכים מהר יותר מהלוחות שבגשר המטבעות.
מתלה האצבעות המתנדנד אל התקרה התלולה (מכשול 4) על המתמודד לעבור את מתלה האצבעות שאורכו מטר וחצי ולהיתלות על התקרה התלולה שתלויה בזווית של 45 מעלות בידיים וברגליים ואסור לגעת בזכוכית שלה.
שלושת החישוקים (מכשול 5) על המתמודד להיתלות על 3 חישוקים ולעבור ביניהם, שכן בשני החישוקים הראשונים עליו לנעול את החישוקים בווים (אם אינו נועל זוהי פסילה).
הקיר הכפול (מכשול 6) על המתמודד לבחור בין הקיר הרגיל (4.25 מטרים גובה) לבין המגה קיר (5.25 מטרים גובה), למתמודד שלושה ניסיונות לעבור את הקיר, אם אינו מצליח את המגה קיר יש לו 2 ניסיונות לעבור את הקיר הרגיל, אם אינו מצליח נפסל.
ג'ונגל החבלים (מכשול 7) על המתמודד לעבור 3 חבלים, חבל באנג'י ושני מוטות ולהגיע למזרן.
מסילת החודים (מכשול 8) על המתמודד לעבור את מסילת החודים שאורכה 7.6 מטרים (בחצי הגמר 2.7 מטרים כל אחת), מותר לעקוף חודים אך אסור להיאחז בברזלים.
סולם הסלמון אל קצה הרשת (מכשול 9) על המתמודד להחזיק במוט של סולם הסלמון ולעלות 4 שלבים לגובה, לאחר מכן עליו לעבור את שתי הטבעות שהמרחק בין כל אחת הוא מטר וחצי, ואז לקפוץ על הרשת, לטפס וללחוץ על הבאזר (אין לעבור יד יד בין שתי הטבעות ובין הטבעת השנייה לרשת, אחרת זו פסילה).
סיכום עונה > הגמר > מכשולים > שלב 2 (3 מכשולים ב-1:30 דקות)

מקפצת העכביש (מכשול 1) במכשול זה על המתמודד להיצמד בעזרת רגליו וידיו לשני קירות זכוכית שנמצאים לצדי גופו, כשמסיים את זוג הקירות הראשון, עובר לזוג קירות נוסף, מתקדם עליו ואז עובר לזוג השלישי. כשמסיים, על המתמודד לקפוץ לטרמפולינה וממנה אל הגליל אשר הפעם גדול יותר מזה של חצי הגמר, להיאחז בו ולהגיע למזרן (אם אינו נאחז זוהי פסילה).
הפחים המרחפים אל שעון החול (מכשול 2) על המתמודד לזנק אל הפח הראשון שגודלו יחסית קטן וממנו לשני שהמרחק בינו לשני הוא מטר, וממנו לשעון החול אשר זז שאורכו 3 מטרים.
האקווריומים (מכשול 3) על המתמודד לעבור 3 "אקווריומים" אשר כל אחד בגודל שונה ושיפועים שונים בלי להחליק, להגיע למזרן, ללחוץ על הבאזר וממנו המשכה מיידית לשלב השלישי.
סיכום עונה > הגמר > מכשולים > שלב 3 (4 מכשולים ללא הגבלת זמן)

ארבע על ארבע (מכשול 1) על המתמודד לעבור שני לוחות בהליכת 4 על הצד כשהרגליים מאחור והידיים קדימה עד הפס האדום ומהפס לזנק אל המזרן, אורך הלוחות הוא 9 מטרים
מתלה אצבעות הברזל (מכשול 2) על המתמודד לעבור 5 מתלים כאשר כל אחד דק ואסור לדלג על אף מתלה.
הלוחות הצפים (מכשול 3) על המתמודד לעבור 4 לוחות ומוט אשר קשים למעבר ומהמוט למזרן.
קפיצת מוט המתח (מכשול 4) על המתמודד לטפס במוט, להיאחז במוט מתח ולקפוץ איתו דרך 5 סטים אשר כל אחד מרוחק מטר וחצי מהקודם לו, מהסט החמישי עליו לזנק אל המזרן. מוט המתח חייב להיות ממוקם בדיוק במקום הנכון בשני הצדדים על הסטים אחרת המתמודד ייפול למים.
סיכום עונה > הגמר > מכשולים > שלב הר המידוריאמה

כל מתמודד שסיים את המסלול כולו בשלב הגמר, יוכל להתמודד בשלב האחרון: טיפוס על חבל בגובה 23.5 מטר במשך 30 שניות. המתמודד שיעשה זאת בזמן הקצר ביותר יזכה בתואר ה"נינג'ה של ישראל" ובפרס הגדול.
סיכום עונה > הגמר > תוצאות

| מקום | שם המתמודד | מכשול אחרון | זמן |
| --- | --- | --- | --- |
| 1 | אילן בלופרב | סיים את המסלול | 4:34 |
| 2 | גיל מרנץ | סיים את המסלול | 4:47 |
| 3 | בר סנפיר | סולם הסלמון אל קצה הרשת | 4:07 |
| 4 | יובל שמלא | סולם הסלמון אל קצה הרשת | 3:49 |
| 5 | יוסי בן יוסף | סולם הסלמון אל קצה הרשת | 4:26 |
| 6 | בני יפרמוב | סולם הסלמון אל קצה הרשת | 4:27 |
| 7 | דן כהן | סולם הסלמון אל קצה הרשת | 4:21 |
| 8 | אדם ברוטמן | סולם הסלמון אל קצה הרשת | 4:28 |
| 9 | מיתר גלעדי | סולם הסלמון אל קצה הרשת | 4:31 |
| 10 | יניב הכט | סולם הסלמון אל קצה הרשת | 4:18 |
| 11 | מתן בלו | סולם הסלמון אל קצה הרשת | 4:19 |
| 12 | הראל דודסון | סולם הסלמון אל קצה הרשת | 4:35 |
| 13 | אייל אוקופ | סולם הסלמון אל קצה הרשת | - |
| 14 | אביב נבון | סולם הסלמון אל קצה הרשת | - |
| 15 | מישה שיינין | מסילת החודים | 4:03 |
| 16 | יואב רוטשטיין | מסילת החודים | - |
| 17 | אדם דיין | ג'ונגל החבלים | 3:27 |
| 18 | שחר בן חיון | ג'ונגל החבלים | - |
| 19 | דימה דומקוב | שלושת החישוקים | 2:22 |
| 20 | תבל חזן | שלושת החישוקים | 2:13 |
| 21 | עמיר כספי | שלושת החישוקים | 2:09 |
| 22 | יניב ויסמן | שלושת החישוקים | 2:32 |
| 23 | עדן מוסיסי | שלושת החישוקים | 2:20 |
| 24 | יובל שמחי | שלושת החישוקים | 3:08 |
| 25 | זוהר יוסף | מתלה האצבעות המתנדנד אל התקרה התלולה | 0:58 |
| 26 | אלי רוט | מתלה האצבעות המתנדנד אל התקרה התלולה | - |
| 27 | איגו דוס רייס | מתלה האצבעות המתנדנד אל התקרה התלולה | - |
| 28 | איתמר מחול | זינוק בעלייה | - |
| מקום | שם המתמודד | שלב 2> מכשול אחרון | שלב 2> זמן | שלב 3> מכשול אחרון | שלב 3> זמן |
| --- | --- | --- | --- | --- | --- |
| 1 | גיל מרנץ (המנצח של העונה) | סיים את השלב | 1:28 | הלוחות הצפים | - |
| 2 | אילן בלופרב | מקפצת העכביש | 0:23 | לא המשיך לשלב 3 | לא המשיך לשלב 3 |
שלב 4 (הר המידוריאמה)
אין מתמודד.
נינג'ה ישראל VIP

2 מקצי ה-VIP של נינג'ה ישראל שודרו אחרי שלב המוקדמות, בתאריכים ה-8 בפברואר, ב-12 בפברואר וב-15 בפברואר 2020. במקצים אלו השתתפו 30 ידוענים ישראלים, 15 בכל מקצה, והמנצח בכל מקצה זכה בחופשה בזנזיבר. המנצח של המקצה הראשון היה דין מירושניקוב, שהשתתף בעונה שעברה, והמנצח של המקצה השני היה אסף גורן, שאף זכה בעונת ה-VIP השלישית של האח הגדול שנה קודם לכן.
| מקום | שם המתמודד | מכשול אחרון | זמן |
| --- | --- | --- | --- |
| 1 | דין מירושניקוב | סיים את המסלול | 4:05 |
| 2 | שחר צוברי | הקרוסלות | 1:13 |
| 3 | מייקל לואיס | הקרוסלות | 1:39 |
| 4 | רוי מילר | הקרוסלות | 1:54 |
| 5 | בן בן ברוך | הקרוסלות | 2:15 |
| 6 | פרנק אזולאי | הקרוסלות | 3:02 |
| 7 | ברק שמיר | טרפז לרשת | 0:49 |
| 8 | מיקי גבע | טרפז לרשת | 0:58 |
| 9 | מני הולנדר | טרפז לרשת | 1:16 |
| 10 | דודו כהן | טרפז לרשת | 1:20 |
| 11 | אשר סוויסה (סקאזי) | טרפז לרשת | 1:44 |
| 12 | לי לוי | טרפז לרשת | 3:07 |
| 13 | רועי עוז (רוי בוי) | גשר הלהבים | 0:39 |
| 14 | לירן שטראובר | גשר הלהבים | 2:32 |
| 15 | צוקית אשכולי | הסטפר המרחף | 0:08 |
| מקום | שם המתמודד | מכשול אחרון | זמן |
| --- | --- | --- | --- |
| 1 | אסף גורן | סיים את המסלול | 3:09 |
| 2 | דוד בוארון | הקיר | 3:24 |
| 3 | אביחי שטרן | הקרוסלות | 1:34 |
| 4 | אושרי כהן | הקרוסלות | 2:12 |
| 5 | בן זיני | הקרוסלות | 2:52 |
| 6 | דורית רבליס | טרפז לרשת | 1:37 |
| 7 | רודריגו גונזלס | טרפז לרשת | 2:15 |
| 8 | רגב הוד | טרפז לרשת | 2:24 |
| 9 | גילי מוסינזון | טרפז לרשת | 3:03 |
| 10 | אלינה לוי | טרפז לרשת | 3:41 |
| 11 | מייק שריף | גשר הלהבים | 1:11 |
| 12 | גיל ברק | גשר הלהבים | 1:19 |
| 13 | רות גונזלס | גשר הלהבים | 1:52 |
| 14 | חזי דין | הסטפר המרחף | 0:09 |
| 15 | סמיון גרפמן | הסטפר המרחף | 0:13 |